અમદાવાદઃ અમદાવાદ શહેર અને આસપાસના વિસ્તારમાં છેલ્લા ચાર વર્ષ દરમિયાન વાહનો ચોરીના બનાવો વધી ગયા હતા. તેની પાછળ એક ચોર ટોળકી દ્વારા હાથફેરો કરવામાં આવ્યો હોવાનો ખુલાસો થયો છે. આ તમામ આરોપીઓએ શહેરના વિવિધ વિસ્તારમાંથી 251 કાર ચોરી કરી છે જે પૈકીની 28 જેટલી કાર પોલીસે કબજે કરી છે. આ ત્રણ આરોપીની ધરપકડ કરી છે તેની પૂછપરછ દરમિયાન એ પણ હકીકત સામે આવી છે કે અરવિંદ મુખ્ય સૂત્રધાર છે. અને તેનો ભાઈ હરેશ પણ આ પ્રવૃતિમાં સંડોવાયેલો છે. જે પોતે ડોક્ટર છે અને દવાખાનું ચલાવે છે.